8
[bookmark: _Hlk161046644][bookmark: _Hlk109062652]Informatīvais ziņojums
"Par valsts budžeta līdzfinansējuma nodrošināšanu
 Eiropas Komisijas programmas "ES-veselībai" 2021. gada un
 2022. gada Darba plāna ietvaros līdzfinansēto 
projektu (EUROHELICAN un TOGAS) īstenošanai”

I. [bookmark: _Ref164434968]Pamatojums informatīvā ziņojuma virzībai

[bookmark: _Hlk141866036]Informatīvais ziņojums sagatavots pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.8. apakšpunktu, kas cita starpā paredz iespēju piešķirt valsts budžeta līdzfinansējumu valsts dibinātai augstskolai projektu īstenošanai programmā "ES – veselībai" atbilstoši apstiprinātā projekta nosacījumiem. Saskaņā ar minēto regulējumu Latvijas Universitāte pretendē uz līdzfinansējumu divu programmā “ES-veselībai” apstiprinātu projektu īstenošanai.
	Izglītības un zinātnes ministrijas pārraudzībā esoša atvasināta publiska persona Latvijas Universitāte (turpmāk – LU) piedalās divos ārvalstu finanšu instrumenta finansētos projektos:
1. Eiropas Savienības (turpmāk – ES) rīcības programmas veselības jomā “ES-veselībai” 2021.–2027. gadam[footnoteRef:2] (EU4Health programme  2021 – 2027) 2021. gada Darba plāna ietvaros 2021. gada 14. oktobrī izsludinātajā projektu konkursā “Tiešās dotācijas, lai samazinātu infekciju izraisītu aknu un kuņģa vēzi” (DP/C-g-08.6.1 Call for proposals: Action grants to reduce liver and gastric cancers caused by infections) (EU4H-2021-PJ2)”[footnoteRef:3] (turpmāk - projektu konkurss EU4H-2021-PJ2);  [2:  https://health.ec.europa.eu/document/download/b2776e9f-bb9c-4660-9aeb-bfcc87a67937_en?filename=amended_wp2021_annex_en.pdf – 42.lpp.]  [3:  https://ej.uz/Funding_tender_EU4H_2021_PJ2] 

1. ES rīcības programmas veselības jomā “ES-veselībai” 2021. – 2027. gadam[footnoteRef:4] (EU4Health programme  2021 – 2027)  2022. gada Darba plāna ietvaros 2022. gada 22. februārī izsludinātajā projektu konkursā “Uzaicinājums iesniegt priekšlikumus, lai uzraudzītu un stiprinātu novatorisku pieeju īstenošanu prostatas, plaušu un kuņģa vēža skrīningam Savienības līmenī” (CR-g-22-09.01/02/03 Call for proposals to monitor and strengthen the implementation of innovative approaches to prostate, lung and gastric cancer screening at Union level) (EU4H-2022-PJ)[footnoteRef:5] (turpmāk - projektu konkurss EU4H-2022-PJ).  [4:  https://health.ec.europa.eu/document/download/ee962899-de43-42a0-ab61-caa012b16ebc_en?filename=amended_wp2022_en.pdf – 22.lpp.]  [5:  https://ej.uz/Funding_tender_EU4H-2022-PJ
] 


II. Ievads
[bookmark: _Hlk125384903]1) 2022. gada 25. janvārī LU kā projekta partneris sadarbībā ar 4 partneriem no 3 dažādām ES valstīm projektu konkursa EU4H-2021-PJ2 ietvaros iesniedza projekta “Kuņģa vēža izplatības mazināšanas paātrināšana Eiropā ar Helicobacter pylori izskaušanu” (Accelerating gastric cancer reduction in Europe through Helicobacter pylori eradication) (turpmāk – EUROHELICAN) pieteikumu.
2022. gada 8. jūlijā Eiropas Komisija (turpmāk – EK) apstiprināja finansējuma piešķiršanu EUROHELICAN projektam un 2022. gada 13. oktobrī noslēdza finansējuma līgumu nr. 101079944 par projekta ieviešanu no 2022. gada 1. novembra līdz 2025. gada 30. aprīlim. EUROHELICAN projekta īstenošanas ilgums ir 30 mēneši, kopējās plānotās izmaksas ir 1 626 594,74 euro, tai skaitā Latvijas plānotās izmaksas ir 500 005,65 euro apmērā. Atbilstoši projektu konkursa EU4H-2021-PJ2 nolikumā noteiktajam Projekta ietvaros EK piešķir atbalsta finansējumu ar likmi 80% apmērā no projekta attiecināmajām izmaksām. 
[bookmark: _Hlk125384994][bookmark: _Hlk125468552]2) 2022. gada 24. maijā LU kā vadošais partneris sadarbībā ar 17 partneriem un 3 asociētajiem partneriem no 14 dažādām ES valstīm projektu konkursa EU4H-2022-PJ ietvaros iesniedza projekta “Ceļā uz kuņģa vēža skrīninga īstenošanu Eiropas Savienībā” (Towards gastric cancer screening implementation in the European Union) (turpmāk – TOGAS) pieteikumu. Partneru vidū ir divas svarīgākās starptautiskās un Eiropas organizācijas onkoloģisko saslimšanu apkarošanā – Starptautiskā Vēža pētniecības aģentūra (IARC) un projekta ietvaros notiek sadarbība ar EK Vēža zināšanu centru Eiropas Komisijas Apvienotajā pētījumu centrā (Joint Research Centre – JRC).
2022. gada 21. septembrī EK apstiprināja finansējuma piešķiršanu TOGAS projektam un 2023. gada 17. februārī noslēdza finansējuma līgumu Nr. 101101252 par projekta ieviešanu (no 2023. gada 1. marta līdz 2026. gada 28. februārim). TOGAS projekta īstenošanas ilgums ir 36 mēneši, kopējās plānotās izmaksas ir 11 337 063,01 euro, tai skaitā Latvijas plānotās izmaksas 2 706 186,22 euro apmērā. Atbilstoši projektu konkursa EU4H-2022-PJ nolikumā noteiktajam, TOGAS projekta ietvaros EK piešķir atbalsta finansējumu likmi 80% apmērā no TOGAS projekta attiecināmajām izmaksām.
Šajā informatīvajā ziņojumā pamatota valsts finansējuma piešķiršanas nepieciešamība LU dalībai projektos EUROHELICAN un TOGAS.  

III. Problēmas aktualitātes pamatojums
Kuņģa vēzis ir piektais biežākais ļaundabīgais audzējs pasaulē, ar to saslimst aptuveni 1.1 milj. iedzīvotāju gadā[footnoteRef:6], kā arī tas ir ceturtais biežākais nāves cēlonis ļaundabīgo saslimšanu starpā. Latvijā ik gadus ar kuņģa vēzi saslimst 500  – 600 iedzīvotāju, kas, salīdzinot ar ES valstu rādītājiem, ir viens no augstākajiem rādītājiem pret iedzīvotāju skaitu (gan absolūtos, gan arī standartizētos rādītājos). Pret pasaules parametriem standartizētos rādītājos (ASR) saslimstība vīriešiem ir 19.1, rēķinot uz 1 000 000 iedzīvotāju, savukārt vidējais rādītājs ES ir 11.5 uz 1 000 000 iedzīvotāju. Sievietēm šis rādītājs Latvijā ir 7.8 uz 1 000 000 iedzīvotāju, salīdzinājumā ar 5.3 vidējo rādītāju ES[footnoteRef:7]. Ņemot vērā Latvijas epidemioloģisko situāciju, pētījuma dati ir būtiski ne tikai nacionālā, bet arī starptautiskā mērogā. [6:  Ilic M, Ilic I. Epidemiology of stomach cancer. World J Gastroenterol 2022; 28(12): 1187-1203 [PMID: 35431510 PMCID: PMC8968487 DOI: 10.3748/wjg.v28.i12.1187]]  [7:  International Agency for Research on Cancer. Global Cancer Observatory. Globocan 2020. https://gco.iarc.fr/  skatīts 20.11.2022.] 

Līdzīgi kā citās ES valstīs, vairums saslimšanas gadījumu tiek diagnosticēti novēloti, un iedzīvotāju dzīvildzes rādītāji šādos gadījumos ir zemi. Atbilstoši Slimību profilakses un kontroles centra (turpmāk – SPKC) Veselības statistikas datu bāzei Latvijā 5 gadu dzīvildze kuņģa vēzim ir 22.6% (I stadijai  – 65.6%; II stadijai  – 47.1%; III stadijai  – 22.3%; IV stadijai – 1.8%)[footnoteRef:8]. [8: https://statistika.spkc.gov.lv/pxweb/en/Health/Health__Saslimstiba_Slimibu_Izplatiba__Onkologija/ONKO060.px/] 

Bakteriāla infekcija ar kuņģa helikobaktēriju (turpmāk – H.pylori) ir galvenais kuņģa vēža izraisītājfaktors, kas ir cēlonis vismaz 90% šo ļaundabīgo saslimšanu. Infekcija ir plaši izplatīta, tā konstatēta apmēram pusei pasaules iedzīvotāju, taču inficētības līmenis ir ļoti atšķirīgs attīstītās un mazāk attīstītās valstīs (mazāk attīstītās valstīs tas ir būtiski augstāks). Agrāko gadu pētījumi rāda, ka Latvijā inficēti ir bijuši līdz pat 79% iedzīvotāju. LU veiktie pētījumi liecina, ka šobrīd ar aktīvu infekciju sirgst ap 50% valsts pieaugušo iedzīvotāju, kas ir ievērojami augstāk nekā citās Eiropas valstīs, kā arī augstāk nekā tādās augsta riska valstīs kā Japāna un Ķīna.
EK Padomes rekomendācijās[footnoteRef:9] par vēža skrīningu (turpmāk – ES Padomes rekomendācijas), kuņģa vēzis iekļauts sarakstā ar trim papildus vēža lokalizācijām, kuru gadījumā izvērtējama organizēta vēža skrīninga ieviešana. Rekomendācijās līdztekus masveida H.pylori atklāšanai un likvidēšanai tiek minēta arī pacientu ar pirmsvēža stāvokļiem mērķtiecīga izsekošana. Lai to sasniegtu, vajadzīga precīza riska grupu noteikšana un atbalstītie projekti ir vērsti tieši uz labāku riska grupas identifikāciju. TOGAS projektā Latvijas pētniekiem piešķirta vadošā loma rekomendāciju izstrādei ES līmenī, kas ļaus iegūtos datus vispārināt ES līmenī. [9:  2022.gada 9.decembrī apstiprināts ES Padomes ieteikums par profilakses stiprināšanu ar agrīnas atklāšanas palīdzību: jauna ES pieeja vēža skrīningam] 

Kuņģa vēža prevencijas pasākumu ieviešana augsta riska valstīs Eiropā (ņemot vērā rādītājus – arī Latvijā) ir aktualizēta EK Vēža uzveikšanas plānā 2021. – 2027. gadam[footnoteRef:10] (turpmāk – EK Vēža uzveikšanas plāns), kā arī ES Vadošo zinātnisko ekspertu un Eiropas akadēmiju zinātnisko padomu politikas izstrādei (SAPEA)[footnoteRef:11] ekspertu grupas[footnoteRef:12] ziņojumos. [10:  European Commission. Europe's Beating Cancer Plan. https://ec.europa.eu/commission/presscorner/detail/en/ip_21_342  Belgium: Luxembourg: Publications Office of the European Union, 2021]  [11:  Science advice for policy by European Academies]  [12:  https://sapea.info/topic/cancer-screening/ ] 

Eiropā spēkā ir vadlīnijas rīcībai kuņģa pirmsvēža stāvokļu gadījumā (MAPS II vadlīnijas), kas cita starpā nosaka arī standartus biopsiju paraugu ņemšanai. 2022. gada novembrī pieņemtas jaunas starptautiskas vadlīnijas saistībā ar gastrīta diagnozi. Abas minētās starptautiskās vadlīnijas nosaka papildus pētījumu nepieciešamību projekta īstenošanas jomā. Jāatzīmē, ka LU eksperti aktīvi piedalījās šo minēto un citu starptautisko vadlīniju sagatavošanā.
Speciālistu vadlīnijas jau vairāku gadu periodā ir stingri ieteikušas aktīvu H.pylori meklēšanu un izskaušanu veseliem iedzīvotājiem, sagaidāms, ka Eiropā pirmā valsts, kas šādu programmu uzsāks, būs Slovēnija ar EUROHELICAN projektu. Savukārt 2022. gada Eiropas vēža skrīninga rekomendācijas šādu taktiku rekomendē ieviest visās Eiropas valstīs ar augstu H.pylori izplatību un kuņģa vēža mirstību (ņemot vērā radītājus – arī Latvijā). No TOGAS projekta EK sagaida, ka tiks sagatavota papildus nepieciešamā informācija un ieteikumi šādas taktikas ieviešanai Eiropā.

EUROHELICAN projektā un TOGAS projektā izvirzītajiem uzdevumiem ir tieša sasaiste ar:
· Latvijas Nacionālā attīstības plānu 2021. – 2027. gadam (NAP 2027), prioritāti “Stipras ģimenes, veseli un aktīvi cilvēki”, virzienu “Uz cilvēku centrēta veselības aprūpe”, mērķi “Vienlīdzīgi pieejami kvalitatīvi veselības pakalpojumi” (indikators [63] “Profilaktiski/medicīniski novēršamā mirstība uz 100 000 iedzīvotāju” (rīcības virziena pasākumu īstenošanai valsts noteiktais indikatīvi pieejamais finanšu apjoms 557,85 milj. euro));
· 2022. gada 6. jūlijā Ministru Kabineta sēdē (MK rīkojums Nr.493, prot. Nr. 35 59. §) apstiprinātā dokumenta “Veselības aprūpes pakalpojumu uzlabošanas plāns onkoloģijas jomā 2022. – 2024.gadam” iekļauto rīcības virzienu, pasākumu un izpildes termiņu sasniegšanu;
· 2022. gada 9. decembrī EK apstiprinātajās ES Padomes rekomendācijās par vēža skrīningu Eiropā visām ES dalībvalstīm kā viens no prioritārajiem virzieniem ir noteikta organizēta kuņģa vēža skrīninga ieviešana. 

Latvija šajā jomā ir jau veikusi nozīmīgus pētījumus, kuru rezultātiem sagaidāma būtiska loma Eiropas vēža skrīninga vadlīniju izstrādē. Sadarbībā ar Starptautisko Vēža pētniecības aģentūru (IARC)[footnoteRef:13] un starptautisku ekspertu veidotas Datu drošības un monitorēšanas komisijas pārraudzībā LU kopš 2013. gada realizē populācijas pētījumu GISTAR (www.gistar.eu). Pētījumā Latvijā jau iekļauti 11 000 iedzīvotāju, tā papildus iegūtie rezultāti tiks izmantoti gan EUROHELICAN un TOGAS projektos. [13:  International agency for research of cancer] 

Projekta plānošanas posmā tika iniciēta sadarbība ar SPKC un Nacionālo Veselības dienestu, lai projektu saturu salāgotu ar Latvijas vajadzībām. 

IV. Projektu aktivitātes un līdzfinansējums
EUROHELICAN un TOGAS projektu īstenošana būtiski uzlabos Latvijas kompetences arī citu jaunu skrīninga veidu ieviešanai, jo kopumā ES rīcības programmā veselības jomā “ES-veselībai” 2021. – 2027. gadam EK ir atbalstījusi pa vienam projektam katrā ES Padomes rekomendācijās ieteiktā onkoloģiskā skrīninga virzienā – kuņģa, prostatas, plaušu vēža skrīnings – attīstīšanai. Starp programmā atbalstīto trīs projektu konsorcijiem ir panākta vienošanās ciešai sadarbībai. Latvijas veselības nozarei būtisks ir EUROHELICAN un TOGAS projektos ietvertais kuņģa vēža skrīnings, kā arī Latvijas situācija onkoloģijas profilakses jomā, ņemot vērā kopējo situāciju Eiropā un noteiktos kritērijus EK Vēža uzveikšanas plānā.
EUROHELICAN un TOGAS projektu īstenošanai sagaidāma ļoti būtiska loma gan nacionālā, gan Eiropas līmenī. Eiropas līmenī projekti būtiski stiprinās Latvijas kompetences un tēla atpazīstamību, savukārt nacionālā līmenī abu projektu īstenošana ļaus: 
1. iegūt nepieciešamos datus ar mērķi izstrādāt rekomendācijas kuņģa vēža profilaksei nacionālā līmenī;  
2. iegūt nozīmīgus materiālus par Latvijas iedzīvotāju veselības stāvokli novados, kas būs pieejams sabiedrības veselības aktivitāšu realizēšanai (neaprobežojoties ar onkoloģiju); 
3. Latvijai ieņemt vadošo pozīciju jomas pētniecībā Eiropas un starptautiskā līmenī;
4. piesaistīt augstākā līmeņa starptautisko ekspertīzi darbam Latvijā; 
5. iegūt papildu iespējas jaunu projektu līdzekļu piesaistei Latvijā.  

Ieguvumi pētniecības jomā saistīti ar jaunu zinātnisko datu iegūšanu projektos, kas paaugstina Latvijas speciālistu kompetenci un veicina to iesaisti starptautiskos projektos, paaugstina valsts augstskolu un pētniecības organizāciju reitingu, rada jaunas publikācijas un iesaista pētniecībā jaunos zinātniekus. 
Būtiskākie nacionālie ieguvumi projektu īstenošanas rezultātā ir:
1. sabiedrības dzīvildzes palielināšanās, sniedzot pozitīvu efektu valsts tautsaimniecības ilgtspējai; 
2. vairāku simtu pacientu dzīvību glābšana katru gadu un saslimstības samazināšana trešajā un ceturtajā vēža fāzē. Tas nodrošina ne tikai papildu kvalitatīvus dzīvildzes gadus pacientiem, bet arī līdzekļu ietaupījumu valstij kuņģa vēža pacientu ārstēšanā slimības pēdējās fāzēs, kad izdevumi ir visaugstākie;
3. Daļa no TOGAS projekta uzdevumiem ietver tieši ekonomisko izdevumu un to optimizēšanas modelēšanu. Modeļa izstrādei tiks izmantoti dati, ņemot vērā situāciju Latvijā, tādējādi nodrošinot ieguvumus nacionālā līmenī, jo nebūs nepieciešams veikt  papildu izmaksu ieguvumu pētījumu;
4. Latvijas puse intelektuālā īpašuma veidā būs ieguvēja arī no finanšu līdzekļiem, kas tiks apgūti projektu partnervalstīs.
EUROHELICAN un TOGAS projekti ir vienīgie ES apstiprinātie projekti kuņģa vēža prevencijas jomā un to darba rezultātā tiks iegūti dati vadlīniju izstrādei Eiropā, lai izpildītu 2022. gada 9. decembrī EK apstiprinātajās ES Padomes rekomendācijās par vēža skrīningu Eiropā un EK Vēža uzveikšanas plānā noteiktos mērķus. Latvijas pētnieku dalība EUROHELICAN projektā un Latvijas vadošā loma TOGAS projektā būtiski veicina ne tikai Latvijas pētnieku starptautisko reputāciju, bet arī veicina Latvijas atpazīstamību Eiropas akadēmiskajā un politikas veidotāju vidē. 
ES rīcības programmas veselības jomā “ES-veselībai” 2021. – 2027. gadam (EU4Health programme  2021 – 2027) ietvaros īstenoto EUROHELICAN un TOGAS projektu mērķi ir nekomerciāli un vērsti uz veselības veicināšanu un slimību, it īpaši vēža, profilaksi, starptautiskas iniciatīvas un sadarbības veselības jomā veicināšanu, profilaksi, sagatavotību un reaģēšanu uz pārrobežu veselības apdraudējumiem, valstu krājumu papildināšanu ar veselības aprūpes krīžu sakarā būtiskiem produktiem, medicīniskās, veselības aprūpes un atbalsta personāla rezerves izveidi, veselības aprūpes digitalizāciju, uzlabotu veselības aprūpes pieejamību, ES veselības tiesību aktu izstrādi un īstenošanu un uz pierādījumiem balstītu lēmumu pieņemšanu, integrētu darbu starp dalībvalstu veselības aprūpes sistēmām u.c. [footnoteRef:14] Līdz ar to valsts budžeta līdzekļu piešķiršana LU paredzēta ar saimniecisku darbību nesaistītu projektu īstenošanai un nekvalificējas kā komercdarbības atbalsts saskaņā ar Komisijas paziņojuma Pētniecībai, izstrādei un inovācijai piešķiramā valsts atbalsta nostādnes (2022/C 414/01) 19. punktā noteikto, ja viens un tas pats subjekts veic gan saimnieciskas darbības, gan darbības, kam nav saimnieciska rakstura, tad darbību bez saimnieciska rakstura finansēšana no publiskiem līdzekļiem neietilpst Līguma 107. panta 1. punkta darbības jomā, ja abus darbību veidus un to izmaksas, finansējumu un ieņēmumus var skaidri nodalīt tā, lai sekmīgi tiktu novērsta saimnieciskās darbības šķērssubsidēšana, un 20. punktā noteikto, ka par darbībām bez saimnieciska rakstura Komisija uzskata (a) pētniecības organizāciju un pētniecības infrastruktūru pamatdarbības, jo īpaši: (ii) neatkarīgu pētniecību un izstrādi ar mērķi gūt vairāk zināšanu un labāku izpratni, tostarp kopīgu pētniecību un izstrādi, kad pētniecības organizācija vai pētniecības infrastruktūra iesaistās patiesā sadarbībā; (iii) pētniecības rezultātu plašu izplatīšanu bez ekskluzivitātes un diskriminēšanas, piemēram, izmantojot mācīšanu, brīvas piekļuves datubāzes, atklātās publikācijas vai atklātā pirmkoda programmatūru.  [14: Programma “ES – veselībai” (2021–2027) – redzējums par drošāku un veselīgāku Eiropas Savienību - Eiropas Komisija (europa.eu)] 

LU ir iesniegusi apliecinājumu, ka saistībā ar projektu EUROHELICAN un TOGAS īstenošanu un atbilstoši Ministru kabineta noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 5. daļas “Līdzekļu pārdale no 80.00.00 programmas un uz to” 24.8. apakšpunkta nosacījumiem par nepieciešamību projekta iesniedzējam iesniegt apliecinājumu par projekta iesniedzēja saimnieciskās darbības finansējuma, izmaksu un ieņēmumu uzskaites nodalīšanu nodrošinot to ar pamatojošiem dokumentiem, LU apliecina, ka LU finanšu uzskaitē darījumu darbības raksturs (saimniecisks/nesaimniecisks) tiek nodalīts pamatojoties uz LU Finanšu vadības un grāmatvedības politiku.

4.1. EUROHELICAN projekta aktivitātes un līdzfinansējums

Viens no galvenajiem EUROHELICAN projekta uzdevumiem ir novērtēt kuņģa vēža incidences samazināšanas stratēģijas izmantošanas priekšrocības, ilgtermiņā izvērtējot rezultātus ~10 gadus novērošanā esošai pacientu grupai, kurā H.pylori pozitīvie dalībnieki saņēma baktērijas eradikācijas terapiju un izveidotu minimālo standartu kopumu H.pylori eradikācijas stratēģijas ietekmes novērtējumam Latvijā un citās valstīs ar plašu infekcijas izplatību un augstu kuņģa vēža slodzi. 


Tabula Nr. 1
Paredzētie EUROHELICAN projekta izmaksu veidi (euro)
	Nr.
p.k.
	Atalgojums
	Apakš-līgumi
	Koman-dējumu izdevumi
	Aprīko-
jums
	Cits
	Netiešās izmaksas (7%)
	Kopā
	EK līdzfinansē-jums (80%)

	1.
	290 300
	25 000
	27 464
	0
	124 531
	32 710,65
	500 005,65
	400 004,52



Plānotais EUROHELICAN projekta īstenošanas laiks: no 2022. gada 1.novembra – 2025. gada 30.aprīlim.
Projekta kopējās izmaksas plānotas 500 005,65 euro apmērā, no tām EK finansējums 400 004,52 euro, nacionālais līdzfinansējums – 100 001,13 euro. 
Tabulā Nr. 2 norādīts valsts budžeta līdzfinansējums EUROHELICAN projektā sadalījumā pa gadiem.

Tabula Nr. 2
LU finansējums EUROHELICAN projektam (euro) [footnoteRef:15] [15:  Indikatīvais summas sadalījums pa gadiem var mainīties atbilstoši EUROHELICAN projekta īstenošanas gaitai un darbību īstenošanai.] 

	Finansējuma avots
	2022. gads 

	2023. gads*

	2024. gads

	2025. gads

	Kopā


	LU EUROHELICAN projekta ieņēmumi (EK finansējums 80% – 400 004,52; valsts budžeta finansējums 13,92% – 69 576,50; LU līdzfinansējums 6,08% – 30424,63)
	120 746,86
	29 679,10
	143 927,72
	205 651,97
	500 005,65

	EK finansējums 80% (avanss 30 %)
	120 001,36
	
	
	
	120 001,36

	*EK finansējuma 80% (atlikums no avansa 30 %)
	
	117 019,19*
	
	
	

	EK finansējums 80% (starpposma maksājums 20 %)
	
	
	80 000,90
	
	80 000,90

	EK finansējums 80% (gala maksājums 50 %)
	
	
	
	200 002,26
	200 002,26

	Nacionālais līdzfinansējums 20%:
	745,53
	29 679,10
	63 926,82
	5 649,68
	100 001,13

	   Valsts budžeta līdzfinansējums 
	
	
	63 926,82
	5 649,68
	69 576,50

	   LU  nodrošinātais līdzfinansējums nacionālajam līdzfinansējumam 2022.un 2023.gadam EUROHELICAN projekta aktivitāšu īstenošanai-(pieejamo līdzekļu ietvaros) 
	745,53
	29 679,10
	
	
	30 424,63

	LU priekšfinansējums EK finansējumam EUROHELICAN projekta ietvaros nodrošina LU (pieejamo līdzekļu ietvaros).
	
	1697,21
	175706,40
	
	177 403,60

	LU priekšfinansējuma atmaksa
	
	
	
	-177 403,60
	

	LU EUROHELICAN projekta izdevumi
	3 727,69
	148 395,50
	[bookmark: _Hlk170220477]319 634,12
	28 248,34
	500 005,65



LU kā EUROHELICAN projekta sadarbības partnera avanss saņemts 30%                             (120 001,36 euro) apmērā no EK finansējuma (400 004,52 euro), kas tika izmaksāts 30 dienu laikā pēc līguma ar EK noslēgšanas (2022. gada novembrī).
Atbilstoši LU plānotajai iesaistei EUROHELICAN projektā un starpposma pārskata atskaites iesniegšanas indikatīvajam laika grafikam, 2024. gadā ir plānots saņemt starpmaksājumu 20% apmērā (80 000,90 euro) no EK finansējuma.
Gala maksājums 50% apmērā (200 002,26 euro) no EK finansējuma tiks pārskaitīts pēc EUROHELICAN projekta aktivitāšu pabeigšanas, pamatojoties uz EUROHELICAN projekta gala atskaitēm (indikatīvi, 2025. gadā), kuru saņems LU. 
Ņemot vērā, ka Latvijas Universitāte līgumu par projekta īstenošanu ir noslēgusi jau 2022.gadā, attiecīgi uzņemoties saistības, no valsts budžeta piešķirtā līdzfinansējuma netiks segtas izmaksas, kuras ir radušās pirms Ministru kabineta lēmuma pieņemšanas.
Ievērojot minēto, valsts budžeta līdzfinansējums nepieciešams EUROHELICAN projekta aktivitāšu finansēšanai 2024. un 2025. gadā – indikatīvi 69 576,5 euro apmērā.
Priekšfinansējumu (ja būs nepieciešams) LU aktivitāšu īstenošanai EUROHELICAN projekta ietvaros nodrošinās LU pieejamo līdzekļu ietvaros.

4.2. TOGAS projekta aktivitātes un līdzfinansējums

Viens no galvenajiem TOGAS projekta uzdevumiem ir izstrādāt vadlīnijas kuņģa vēža skrīningam Latvijā atbilstoši EK Vēža uzveikšanas plānam un ES Padomes rekomendācijām par vēža skrīningu Eiropā.
Projekta aktivitātes ir vērstas uz trīs specifisko mērķu sasniegšanu:
1. pašreizējās situācijas novērtējums kuņģa vēža profilakses jomā Latvijā, kā arī kopējo valsts un mērķa grupu vajadzību novērtējums attiecībā uz kuņģa vēža profilaksi, sagatavojot visaptverošu ziņojumu par pašreizējo stāvokli Latvijā un citās dalībvalstīs;
2. novērtējums par dažādu kuņģa vēža skrīninga metožu piemērotību lietošanai Latvijā, īstenojot un novērtējot trīs pēc dažādām metodoloģijām veiktus pilotpētījumus un sagatavojot izmaksu efektivitātes analīzes ziņojumu;
3. iegūto zināšanu ilgtspējīgas lietojamības nodrošināšana ar efektīvu izplatīšanas stratēģiju un gūto atziņu iestrādāšanu Latvijā un citās dalībvalstīs izmantotajās kuņģa vēža skrīninga metodoloģijās ar projekta tīmekļa vietnes starpniecību, organizējot trīs augsta līmeņa konferences un vienu ES līmeņa konferenci, kā arī sagatavojot kuņģa vēža skrīninga vadlīniju un tehnisko protokolu komplektu izmantošanai Latvijā.
Tabula Nr. 3
Paredzētie TOGAS projekta izmaksu veidi (euro)
	Nr.
p.k.
	Atalgojums
	Apakš-
līgumi
	Koman-dējumu izdevumi
	Aprīko-
jums
	Cits
	Netiešās izmaksas (7%)
	Kopā
	EK līdzfinansē-jums (80%)

	1.
	1 584 870
	252 080
	25 343
	58 887
	607 966
	177 040
	2 706 186
	2 164 949



TOGAS projekta īstenošanas laiks: no 2023. gada 1. marta – 2026. gada 28. februārim.
Projekta kopējās izmaksas plānotas 2 706 186 euro apmērā, no tām EK finansējums 2 164 949 euro, valsts budžeta līdzfinansējums – 541 237 euro. 
Informatīvā ziņojuma tabulā Nr.4 norādīts finansējums projektā sadalījumā pa gadiem.

Tabula Nr. 4
LU finansējums TOGAS projektam (euro)[footnoteRef:16] [16:  Indikatīvais summas sadalījums pa gadiem var mainīties atbilstoši TOGAS projekta īstenošanas gaitai un darbību īstenošanai.] 


	Finansējuma avots
	
2023. gads

	
2024. gads

	
2025. gads

	
2026.gads

	
Kopā


	LU Projekta ieņēmumi 
(EK finansējums 80%  –  2 164 949,21; valsts budžeta finansējums 20%  –  541 237,30)
	649 485
	274 481
	613 063
	1 169 157
	2 706 186

	EK finansējums 80% (avanss 30 % apmērā)
	649 485
	
	
	
	649 485

	*EK finansējuma 80%
 (atlikums no avansa 30%)
	
	527 083*
	
	
	

	EK finansējums 80%
 (starpposma maksājums 20%)
	
	
	432 989
	
	432 989

	EK finansējums 80% 
(gala maksājums 50%)
	
	
	
	1 082 475
	1 082 475

	Nacionālais līdzfinansējums 20%:
	
	274 481
	180 074
	86 682
	541 237

	   Valsts budžeta līdzfinansējums 
	
	274 481
	180 074
	86 682
	541 237

	LU priekšfinansējums EK finansējumam TOGAS projekta ietvaros nodrošina LU (pieejamo līdzekļu ietvaros)
	
	448 439
	287 307
	346 729
	1 082 475

	LU projekta izdevumi
	122 402
	1 250 003
	900 370
	433 411
	2 706 186



LU kā TOGAS projekta vadošā partnera avanss saņemts 30% (649 484,76 euro) apmērā no EK finansējuma (2 164 949,21 euro), kas tika izmaksāts 30 dienu laikā pēc līguma ar EK noslēgšanas (2023. gada februārī).
Atbilstoši LU plānotajai iesaistei TOGAS projektā un starpposma pārskata atskaites iesniegšanas indikatīvajam laika grafikam, 2025. gadā ir plānots saņemt starpmaksājumu 20% apmērā (432 989,84 euro) no EK finansējuma apmēra.
Gala maksājums 50% apmērā (1 082 474 euro) no EK finansējuma tiks pārskaitīts pēc TOGAS projekta aktivitāšu pabeigšanas, pamatojoties uz TOGAS projekta gala atskaitēm (indikatīvi, 2026. gadā). 
Latvijas Universitāte līgumu par projekta īstenošanu ir noslēgusi 2023.gadā, taču LU priekšfinansējums EK finansējumam nav piešķirts un projekta izdevumi par 2023.gadu segti no EK avansa summas. 
Ievērojot minēto, valsts budžeta līdzfinansējums nepieciešams TOGAS projekta aktivitāšu finansēšanai 2024., 2025. un 2026. gadā – indikatīvi 541 237 euro apmērā.

[bookmark: _Hlk116482511]	Veselības ministrija ir atbalstījusi LU vēlmi iesaistīties EUROHELICAN projekta un TOGAS projekta aktivitāšu īstenošanā. 
Veselības ministrija nodrošinās Eiropas Komisijas programmas “ES-veselībai” projektu “EUROHELICAN" un "TOGAS” ietvaros plānoto darbību nepārklāšanos ar Eiropas Savienības struktūrfondu un Kohēzijas fonda 2021. – 2027. gada plānošanas perioda  programmas “Eiropas Savienības kohēzijas politikas programma 2021. – 2027. gadam"  un Eiropas Savienības Atveseļošanas un noturības mehānisma plāna ietvaros plānotajiem pasākumiem.


V. Turpmākā rīcība
1. Pieņemt zināšanai iesniegto informatīvo ziņojumu.
2. [bookmark: _Hlk125457491]Atļaut Izglītības un zinātnes ministrijai (Latvijas Universitātei) uzņemties jaunas valsts budžeta ilgtermiņa saistības dalības nodrošināšanai informatīvajā ziņojumā minētajā Eiropas Savienības rīcības programmā. 
3. Izglītības un zinātnes ministrijai sagatavot un normatīvajos aktos noteiktajā kārtībā iesniegt Finanšu ministrijai pieprasījumu finansējuma pārdalei no 74. resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai":
3.1. EUROHELICAN projekta īstenošanai 69 577 euro apmērā (t.sk. 2024. gadā – 63 927 euro un 2025. gadā – 5 650 euro apmērā);
3.2. TOGAS projekta īstenošanai 541 237 euro apmērā (t.sk. 2024. gadā – 274 481 euro, 2025. gadā – 180 074 euro un 2026. gadā – 86 682 euro).

Informatīvajam ziņojumam pievienots:
1.	Apliecinājums par finanšu uzskaites nodalīšanu ar pielikumu: LU Finanšu vadības un grāmatvedības politika.
[bookmark: _Hlk505798417]2.	Veselības ministrijas 2024. gada 8. marta atzinums Nr. 01-18.2/951 “Par “ES–veselībai” (EU4Health) programmas projektiem EUROHELICAN un TOGAS ”.
3. EUROHELICAN projekta finansējums 2022 – 2025. gadam.
4. TOGAS projekta finansējums 2023 – 2026. gadam.
5.		EUROHELICAN projekta granta līgums.
6. 	TOGAS projekta granta līgums.



Veselības ministrs						      	                    H.Abu Meri

Iesniedzējs: veselības ministrs                                                                       H.Abu Meri

Vīza: valsts sekretāre                                                                                     A.Vaļuliene

